CELEX: 62007CO0175
Language: et
Date: 2008-10-06
Title: Euroopa Kohtu määrus (kuues koda), 6. oktoober 2008.#SA des sucreries de Fontaine-le-Dun-Bolbec-Auffay (SAFBA) ja teised versus Directeur général des douanes et droits indirects ja Receveur principal des douanes et droits indirects de Gennevilliers.#Eelotsusetaotlus: Tribunal de grande instance de Nanterre - Prantsusmaa.#Kodukorra artikli 104 lõige 3 - Suhkur - Põhitoodangumaksud - Suhkrusektori kvoodisüsteemi kohaldamise eeskirjad - Töödeldud toodetes sisalduvate suhkrukoguste arvessevõtmine - Eksporditava ülejäägi kindlaksmääramine - Keskmise kahjumi kindlaksmääramine.#Liidetud kohtuasjad C-175/07 kuni C-184/07.

Euroopa Kohtu (kuues koda) 6. oktoobri 2008. aasta määrus – SAFBA jt vs. Directeur général des douanes et droits indirects ja Receveur principal des douanes et droits indirects de Gennevilliers
      (liidetud kohtuasjad C‑175/07–C‑184/07)
      Kodukorra artikli 104 lõige 3 – Suhkur – Põhitoodangumaksud – Suhkrusektori kvoodisüsteemi kohaldamise eeskirjad – Töödeldud toodetes sisalduvate suhkrukoguste arvessevõtmine – Eksporditava ülejäägi kindlaksmääramine – Keskmise kahjumi kindlaksmääramine
      Põllumajandus – Ühine turukorraldus – Suhkur – Põhitoodangumaks (Nõukogu määrus nr 1260/2001, artikli 15 lõike 1 punktid b, c ja d; komisjoni määrus nr 314/2002, muudetud
         komisjoni määrusega nr 38/2004, artikli 6 lõiked 4 ja 5; komisjoni määrus nr 1686/2005) (vt punktid 20–24, 26–29, resolutsiooni punktid 1 ja 2)
      
      Ese 
      
         
               Eelotsusetaotlus – Tribunal de grande instance de Nanterre – Komisjoni 20. veebruari 2002. aasta määruse (EÜ) nr 314/2002
                  (milles sätestatakse suhkrusektori kvoodisüsteemi kohaldamise üksikasjalikud eeskirjad) (EÜT L 50, lk 40; ELT eriväljaanne 03/35,
                  lk 190) kehtivus, arvestades nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse
                  kohta  (EÜT L 178, lk 1; ELT eriväljaanne 03/33, lk 17) artiklit 15 ning proportsionaalsuse põhimõtet ja mittediskrimineerimise
                  põhimõtet – Komisjoni 14. oktoobri 2005. aasta määruse (EÜ) nr 1686/2005 (millega määratakse kindlaks 2004/2005. turustusaastal
                  kehtivad põhitoodangumaksud ja lisamaksu koefitsient suhkrusektoris) (ELT L 271, lk 12) kehtivus, arvestades määrusi (EÜ) nr 1260/2001
                  ja nr 314/2002 – Põhitoodangumaks, mis hõlmab töödeldud toodetes sisalduvaid suhkrukoguseid, mis on eksporditud eksporditoetust
                  saamata.
               
            Resolutsioon
      
         
                  1.
               
               
                  
               
               
                  	Komisjoni 20. veebruari 2002. aasta määruse (EÜ) nr 314/2002 (milles sätestatakse suhkrusektori kvoodisüsteemi kohaldamise
                     üksikasjalikud eeskirjad, muudetud komisjoni 9. jaanuari 2004. aasta määrusega (EÜ) nr 38/2004) artikli 6 lõike 4 analüüsi
                     tulemusena ei ilmnenud asjaolusid, mis võiksid mõjutada selle kehtivust seoses sellega, et see säte ei näe ette, et põhitoodangumaksu
                     arvutamisel jäetaks eksporditava ülejäägi hulka arvestamata eksporditud töödeldud toodetes sisalduv suhkur, mille eest ei
                     ole makstud eksporditoetust.
                  
               
            
         
                  2.
               
               
                  
               
               
                  	Komisjoni 14. oktoobri 2005. aasta määrus (EÜ) nr 1686/2005, millega määratakse kindlaks 2004/2005. turustusaastal kehtivad
                     põhitoodangumaksud ja lisamaksu koefitsient suhkrusektoris, on tühine.